Anue

Anue ([anu.e]) Nafarroako udalerria da. Ondoko herriek osatzen dute Anueko udala: Aritzu, Burutain, Egozkue, Etsain, Etulain, Leazkue eta Olague, baita Etxaide etxagunea ere. Lehen, Lantz ere Anue udalekoa zen, baina egun bere udala osatu du. Gainera, antzina bazeuden etxagune gehiago, gaur egun hustuak direnak: Adorraga, Aizoz, Atoz, Ezkati, Iausketa eta Lodias. Udalerriak  biztanle zituen . urtean.

Iruñerriko Mankomunitatea zaborra biltzeaz eta ur-hornidura eta bestelako zerbitzuak eskaintzeaz arduratzen da, Iruñea inguruko gune metropolitarreko beste hainbat herritan bezala.

Geografia

Inguru naturala eta kokapena 
Anue Iruñeko merindadearen ipar-ekialdean dago, Zangozako merindadearen mugaren ondoan. N-121A errepideak udalerriko kontzejurik garrantzitsuena (Olague) zeharkatzen du

Iparraldean Baztanekin egiten du muga; Esteribarrekin ekialdean; Lantz, Ultzama eta Odietarekin mendebaldean; eta Olaibarrekin hegoaldean.

Klima 
Anuen, itsasoaren mailatik 549 metrora, Nafarroako gobernuak 1975ean jarritako estazio meteorologikoa dago.

Demografia 

2008ko erroldaren arabera, Espainiaz kanpoko hamar etorkin bizi ziren herrian, biztanleriaren %2,56 (Nafarroako batezbestekoaren azpitik).

Euskara 
Anueko euskara nafar euskalkiaren aldaera bat da. Erdiguneko nafarreraren azpieuskalkian kokatzen da, zehatz mehatz Ultzamako euskara da herrian hitz egiten dena.

Politika

Udal hauteskundeak 
Anueko alkatea "Zuriain-Anue" herritar taldeko Raul Pascal Egozkue da 2007ko udal hauteskundeez geroztik. Udaleko zazpi zinegotziak lortu zituen bere taldeak. Baliogabeko botoak 68 izan ziren (emandako guztien %29,06) eta boto zuriak lau (%2,41). Abstentzioa %34,64koa izan zen.

2011n zerrenda bera izan zen aurkeztu zen bakarra; 103 boto, 7 hautetsi eta alkatetza (Pascal) lortu zituen.

Udaletxea 
Udaletxea Olaguen dago, udalerriko herriburuan. Harrizko eraikin honek inguruko etxeen antz handia dauka eta Irun eta Iruñea bitarteko N-121A errepidearen ondoan dago. Beheko solairua eta honen gainean eraikitako beste bi solairu dauzka. 1980ko hamarkadaren amaierako berrikuntza lanek 16,4 milioi euroko kostua izan zuten.

Udalak alkatea eta sei zinegotzi dauzka, eta bertako idazkariak Lantzen ere egiten du lan.

 HELBIDEA: Donibane kalea z/g (Olague)

Alkateak

Azpiegitura eta garraioak 
La Burundesa autobus konpainiaren Donostia eta Iruñea bitarteko lineak geltokia dauka Anueko Olague kontzejuan. Maiztasunak aldakorrak dira, baina gutxienez bi zerbitzu izaten dira norabide bakoitzean egunero. Lineak honako ibilbide hau egiten du:

 Donostia - Irun - Lesaka - Etxalar - Igantzi - Sunbilla - Doneztebe - Narbarte - Belate - Almandoz - Olague - Ostitz - Sorauren eta Iruñea

Zerbitzuak 
Anue "Ultzamako Zerbitzu Sozialen Mankomunitateko" kidea da.

Anuetar ospetsuak 

 Migel Aritzukoa (Miguel de Arizo, Arizu eta Arizcum gisa ere agertzen da)  (1593 - Madril, 1648ko maiatzaren 15a), kantari eta konpositore klasikoa izan zen.

Erreferentziak

Bibliografia 
 Jose Maria Jimeno Jurio (zuzendaria), Nafarroako toponimia eta mapagintza. XLII, Iruñea, 1997.

Ikus, gainera 
 Nafarroako udalerrien zerrenda

Kanpo estekak 

  Anueri buruzko informazioa Nafarroako gobernuaren webgunean.
 Anuen dagoen Egozkue kontzejuko San Migel kalearen ikuspegia Google Street View-n.

Anue